recursal/SuperWikiNEXT-32B huggingface dataset:
הנאום המודפס
**לעמי** (בגרמנית: **An Mein Volk**, בתעתיק: **אן מיין פולק**) הוא נאום מפורסם אשר נישא בידי פרידריך וילהלם השלישי, מלך פרוסיה ב-17 במרץ 1813. מלך פרוסיה נשא את הנאום בברסלאו (כיום ורוצלב בפולין) בפני נתיניו, והוא הודפס כמסמך והופץ ברחבי הממלכה. בנאום זה הודיע המלך על הצטרפותה של פרוסיה למלחמת הקואליציה האנטי-צרפתית השישית כנגד נפוליאון בונפרטה, ופתח בכך את המערכה בגרמניה (1813).

הרקע לנאום היה חוזה טילזיט אשר נחתם ב-1807 וסיים את מלחמת הקואליציה הרביעית. בחוזה זה התחייבה פרוסיה לצמצם את צבאה ולוותר על חלק מאדמותיה. ב-1812 אולצה פרוסיה לחתום על חוזה נוסף עם נפוליאון (חוזה פריז), אשר במסגרתו כמחצית מהצבא הפרוסי נשלח לסייע במלחמת רוסיה-צרפת, והגרנד ארמה קיבל אישור מעבר חופשי על אדמת פרוסיה. ההסכם עורר מלכתחילה התנגדות עזה בפרוסיה, והפרוסים עשו כל שביכולתם כדי להתחמק מהמחויבויות שנבעו ממנו. ב-30 בדצמבר חתם הגנרל לודוויג יורק פון וארטנבורג על אמנת טאורוגן עם הרוסים. אמנה זו סיימה את המעורבות הפרוסית במלחמת רוסיה-צרפת. מלך פרוסיה התכחש בתחילה להסכם זה, אולם בהדרגה התברר שהצרפתים מפסידים במלחמה וכוחות רוסיים החלו לזרום למזרח פרוסיה. לפיכך, הציב המלך מספר דרישות בפני הצרפתים. תגובתו של נפוליאון הייתה שליחת 25,000 חיילים לברלין בפיקודו של פייר אוז'רו. ב-21 בינואר נמלט המלך מברלין והגיע אל ברסלאו כעבור ארבעה ימים. ב-17 במרץ הוא נשאם את הנאום "לעמי" בו הודיע על נטישה סופית של החוזה עם צרפת.

בנאום זה, פנה המלך אל נתיניו "הפרוסים והגרמנים" וקרא להם להיות מאוחדים סביב המדינה והכתר כדי לשחרר את המדינה מהעול הצרפתי השנוא.

קישורים חיצוניים
----------------

ויקישיתוף מדיה וקבצים בנושא **לעמי** בוויקישיתוף
* הנאום בגרמנית
* הנאום בתרגום לאנגלית
**תור שטיינר** (**Thor Steinar**) היא חברת אופנה גרמנית המתמחה בהלבשה בסגנון ספורטיבי-אלגנטי. החברה מתאפיינת בשימוש הנרחב שהיא עושה בעיטורים סמלים ומוטיבים מן המיתולוגיה הנורדית.

החברה הוקמה ונרשמה בשנת 2002. בשנת 2008 נרכשו המותג וזכויותיו על ידי תאגיד מסחר שמושבו בדובאי. החברה מתמחה בעיצוב ושיווק של הלבשה ספורטיבית אלגנטית לגברים נשים וילדים וכן אביזרי אופנה שונים כגון חגורות תיקים וכדומה. ייצור מוצרי החברה מתבצע בעיקר בטורקיה ובסין.

מחלוקת הסמלים
-------------

לוגו החברה-הישן (שמאל) והחדש (ימין)
כבר מראשית פעילותה עשתה החברה שימוש בלוגו מעורר מחלוקת אשר היה הורכב משילוב של שני סמלים מן הכתב הרוני, טיוואץ (Tiwaz)-המקבילה לאות T, וזיגרון (Siegrune)-המקבילה לאות S. הבעייתיות בשימוש בסימנים הללו נובע בעיקר מן ההקשר המיתולוגי שלהם המיוחס לכח, עוצמה, אלימות, ושליטה. בנוסף לכך הזכיר הלוגו את הסמל של הס"ס מן התקופה הנאצית. החברה עושה שימוש בסמלים צבאיים החביבים במיוחד על ניאו נאצים כגון מטוסי קרב, כלבים חושפים שיניים ונשרים. על אחד מהמעילים תפור ציור של מטוס מדגם Me-262, מטוס הקרב הסילוני הראשון בעולם, שיוצר על ידי הנאצים במהלך מלחמת העולם השנייה. בשל כך התחבב השימוש בבגדי מותג החברה על ידי קבוצות ימניות קיצוניות בכינוסים ובהפגנות שערכו.

תור שטיינר מפרסמת את עצמה כחברת "אופנה נורדית". החברה עושה שימוש נרחב בהדפסים על הבגדים הכוללים שמות של מקומות יישוב נורווגיים ובהתאם גם שמותיהן של חלק מן החנויות המוכרות את מוצרי החברה. בחלק מן העיצובים והעיטורים של מוצריה משלבת החברה גם את דגל נורווגיה.

פעילות נגד
----------

חנות המותג בברלין לאחר שהותקפה בפצצות צבע בידי פעילים אנטי נאצים
לטענת "המוסד להגנת החוקה של ברנדנבורג", ארגונים חברתיים שונים וכלי תקשורת רבים, רובם של העיטורים והסמלים המודפסים על בגדי החברה, מאופיינים בהקשרים של הימין הקיצוני והניאו נאצים. לאור זאת, הוטל איסור על לבישת בגדי המותג בתחומי הבונדסטאג, בית הנבחרים של מקלנבורג-מערב פומרניה ושל סאקסוניה ובתחומי אצטדיוני כדורגל רבים.
לאור ההקשרים הבעייתיים, פנתה הממשלה הנורווגית בדרישה לגרמניה כבר בשנת 2006 לפעול להפסקת השימוש בדגל נורווגיה ובשמות מקומות יישוב בנורווגיה, בטענה להפרת זכויות ושימוש לרעה.
אתרי המכירות הפומביות באינטרנט אמזון ואיביי, אוסרים לסחור בפריטים מתוך הקולקציה של החברה באמצעותן.

לאחר צו של בית משפט מחוזי שהוצא בשנת 2009, האוסר שימוש בלוגו ברחבי גרמניה, מחלוקת ציבורית אשר גרמה לירידה במכירות החברה, ולפגיעה בחנויות שמכרו את מוצריה מצד מפגינים אנטי נאצים, ערכה החברה שינוי בלוגו והחליפה אותו בסימן הרוני גיבו (Gebo) המתקשר למשמעות של מתנה או נדיבות.

בשנת 2013 עלה שוב שמה של החברה לכותרות לאחר שפורסם כי עובדי חברת אמזון בגרמניה נדרשים לעבוד בתנאים פיזיים קשים ותחת שמירה קפדנית. בהקשר זה צוין כי מאבטחי חברת השמירה "הס" הם בעלי חזות מאיימת והיו לבושים בבגדי המותג תור שטיינר. נטען כי השילוב של שם חברת האבטחה וההופעה החיצונית של השומרים מטעמה הזכירו לעובדים מאפיינים נאציים.

קישורים חיצוניים
----------------

ויקישיתוף מדיה וקבצים בנושא **ת'ור שטיינר** בוויקישיתוף
* 

* אתר האינטרנט הרשמי של ת'ור שטיינר (בגרמנית)
* ת'ור שטיינר, ברשת החברתית פייסבוק

* ת'ור שטיינר, ביישום טלגרם
* כתבה אודות החברה באתר וואלה

הערות שוליים
------------

1. ↑
2. ↑
**לפטוסטירקס** (שם מדעי: *Leptostyrax*) הוא סוג נכחד של כריש נכחד מהסדרה דמויי עמלץ, אשר התקיים במשך תור הקרטיקון שבעידן המזוזואיקון שלפני 112 עד 89 מיליון שנה מזמננו. המאובנים שלו התגלו לחופי ימים ברחבי אמריקה הצפונית, אפריקה, אירופה ואוסטרליה ובדומה לשאר מאובני כרישים כללו רק שיניים ולסתות, מאחר ששאר הגוף היה עשוי מסחוס.

סוג זה תואר בשנת 1900 בידי החוקר האמריקאי סמואל ונדל ויליסטון (אנ') והוא הכיל שני מינים תקפים: *Leptostyrax macrorhiza* ו-*Leptostyrax stychi*.

מאפיינים
--------

אורכו של כריש גדול זה הגיע ל-6.3 עד 8.3 מטרים, מה שהופך אותו בקלות לאחד מהגדולים שבכרישי הקרטיקון (אך קטן יותר מהפטיכודוס). במראהו הזכיר אולי עמלץ לבן והיה בעל מבנה שיניים משוננות גבוהות ששימשו לקריעת בשר. עם זאת הוא נחשב לקרוב יותר לכרישן שורי.

טורף זה כנראה צד לאורך הימים דגים, בטאים ואולי גם עופות ימיים וזוחלים ימיים קטנים יותר, אם כי בתורו נטרף בידי מוזאזאוריים.

ראו גם
------

* קריטודוס

קישורים חיצוניים
----------------

ויקישיתוף מדיה וקבצים בנושא **לפטוסטירקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Schmitz, L.; Thies, D.; Kriwet, J. (2010). "Two new lamniform sharks (Leptostyrax stychi sp. nov. and Protolamna sarstedtensis sp. nov.) from the Early Cretaceous of NW Germany". Neues Jahrbuch für Geologie und Paläontologie - Abhandlungen. 257 (3): 283–296. doi:10.1127/0077-7749/2010/0074.
**אי הדינוזאורים** (באנגלית: **Dinosaur Island**) הוא סרט הרפתקאות ופנטזיה מונפש טלוויזיוני אמריקאי, אשר מבוסס על הרומן "העולם שאבד" מאת ארתור קונאן דויל שיצא לאור לראשונה בשנת 1912. הסרט בוים על ידי וויל מאוגניוט, נכתב על ידי ג'ון לוי, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השישי בסדרה.

הסרט שודר לראשונה בארצות הברית בערוץ ניקלודיאון ב-10 בנובמבר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-80 דקות, ושפת המקור שלו היא אנגלית.

תקציר העלילה
------------

 ערך מורחב – **העולם שאבד (ספר)**  

הסרט עוקב אחר ארבעה בני נוער, אלכס, מרגרט, ליאו וג'קי, אשר משתתפים בתוכנית טלוויזיה הדומה ל"הישרדות". התוכנית מתרחשת באי באמריקה הדרומית בו מאוכלסים דינוזאורים, ביניהם סטגוזאורוס, טריצרטופס, ולוצירפטור, טירנוזאורוס רקס ופטרוזאורים. כמו כן מאוכלס באי הומו הביליס שגורם לנערים לקושי. במהלך הסרט הנערים מנסים לברוח מהאי, בעוד שהוא בסגנון תוכנית ריאלטי.

מדבבים
------

הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג.

| שם הדמות | מדבב/ת באנגלית | מדבב/ת בעברית |
| --- | --- | --- |
| אלכס | פיליפ צ'ן | ג'ן פריימן |
| מרגרט | הילרי ויליאמס | מייה קדוש |
| ליאו | רונל טיפלר | קובי ליקורמן |
| ג'קי | אנדליה לאמאס | טליה ברקאי |

בנוסף דיבבו בדיבוב העברי גדי לוי ודן שצברג.

קישורים חיצוניים
----------------

* "אי הדינוזאורים", במסד הנתונים הקולנועיים IMDb (באנגלית)
* "אי הדינוזאורים", במסד הנתונים הקולנועיים KinoPoisk (ברוסית)
* אי הדינוזאורים, במיזם "אישים" לתיעוד היצירה הישראלית

הערות שוליים
------------

1. ↑  Dinosaur Island, באתר MGM Movie Database
**Jumping into the World** הוא המיני-אלבום הראשון של בואה, ששוחרר לפרסום בקוריאה הדרומית במרץ 2001. האלבום מכיל 8 שירים חדשים, יחד עם עוד 6 שירים נוספים שלה בגרסאות שונות-3 שירים באנגלית ו-3 שירים בסינית.

גרסת האלבום מעבר לים שנוצרה על ידי Avex Taiwan לא כוללת את 3 השירים בסינית.

רשימת השירים
------------

השירים **המודגשים** שימשו לקידום האלבום

3:45 - **Don't Start Now**

4:23 - Again

5:14 - Destiny 

4:06 - Love letters 

3:11 - Love hurts

3:06 - Power 

4:42 - Let U Go

3:45 - (Don't Start Now (English version 

3:11 - (ID; Peace B (English version

3:51 - (사라 (Sara) (English version 

4:43 - Dreams Come True 

4:49 - [비밀일기 (I'm Sorry) (Chinese version) [except Taiwan 

3:56 - [ID; Peace B (Chinese version) [except Taiwan 

3:49 - [사라 (Sara) (Chinese version) [except Taiwan

קישורים חיצוניים
----------------

* ספוטיפיי Jumping into the World באתר ספוטיפיי
* MusicBrainz Jumping into the World באתר MusicBrainz
* AllMusic Jumping into the World באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 1d44207d-cd76-3c8e-bedb-14ef3d85bcfc

 |
**בית הספר היסודי קשת** במזכרת בתיה הוא בית ספר שש שנתי השייך לזרם החינוך הממלכתי המשלב. בשנת 2016 שונה שמו לבית ספר יסודי קשת ע"ש אורי אורבך. בבית הספר, שנוסד בתחילת שנת הלימודים תשס"ז, לומדים בכיתות מעורבות דתיים לאומיים וחילוניים. בכניסת תלמיד לבית הספר, הוא ישויך לקבוצת זהות על פי אמונתו הדתית. הקבוצות קרויות על שם החלוקה בפעילות הבוקר לתפילה ומפגש שיח – קבוצת תפילה וקבוצת מפגש. קבוצות אלה באות לידי ביטוי לא רק בפעילות הבוקר, אלא גם בחלק משיעורי היהדות בבית הספר.
בחודש נובמבר של שנת 2020 זכה בית הספר להתקבל לבתי הספר המכילים של עמותת אינקולו.

קיר "מזכרת בתיה"

פרויקטים במסגרת בית הספר
------------------------

מדי שנה מתקיימים מגוון פרויקטים ואירועים במסגרת בית הספר. הבולטים בהם:

* מופע התרמה השנתי המבוצע על ידי תלמידי כיתות ו', במטרה לגייס כספים לעמותות שונות.
* בתי מדרש בית ספריים ורב-גילאיים, שבהם תלמידי הכיתות הגבוהות בבית הספר לומדים ביחד עם תלמידי הכיתות הנמוכות.
* חגיגות יום העצמאות המאורגנות על ידי שכבת ה'.
* טקסי מועדי ישראל המועברים על ידי השכבות השונות.
* פרויקט סיום של תלמידי כיתות ו'.

הפרויקטים מיועדים לא רק לתלמידי בית הספר, אלא לכל חברי הקהילה, המשתתפים בארגון ובביצוע.

היסטוריה
--------

בית הספר הוקם ביוזמת קבוצת הורים ממזכרת בתיה, בשיתוף המועצה המקומית ומשרד החינוך. הוא נוסד בתחילת שנת הלימודים תשס"ז. בתחילת דרכו בית הספר היה מורכב מכיתה אחת בתוך בית הספר בן-גוריון במזכרת בתיה, ורק בשנת הלימודים תשס"ט בית הספר הועבר למבנה נפרד והפך לעצמאי. בשנת תשע"ג נוסדה חטיבת הביניים קשת, שמונה, נכון לשנת הלימודים תשע"ה, שלוש כיתות ז'-ט'. בשנת תשע"ט נוסד גם תיכון "קשת", בבנין של חטיבת הביניים. נכון לשנת תשע"ט, ישנם שני מבנים לבית הספר קשת: יסודי ותיכון.

קהילת קשת במזכרת בתיה
---------------------

סביב הקמת בית הספר, נוסדה קהילה המונה כיום (2015) כ-350 משפחות. הקהילה מפעילה עמותה, ומקיימת מדי שנה מגוון אירועים הקשורים במסורת היהודית, תוך שילוב כל הזרמים בקהילה. בנוסף, מוציאה הקהילה מדי שבוע עלון בנושא פרשת השבוע, שנכתב על ידי בני הקהילה.

הלימודים בבית הספר
------------------

### מקצועות היהדות

בית הספר משלב בתוכנית הלימודים לימוד מוגבר של מקצועות יהדות, כאשר חלקם נלמדים בכיתות האם וחלקם בקבוצות הזהות השונות (תפילה/מפגש). בין מקצועות היהדות הנלמדים בבית הספר ישנם תורה, נביאים, תרבות יהודית, מחשבת ישראל, משנה וגמרא.

### מקצועות הבחירה לכיתות החטיבה

מעבר למקצועות החובה הנלמדים במסגרת הלימודית הרגילה, מועברים לאחר שעות הלימודים הרגילות שיעורי בחירה במקצועות מגוונים – כל תלמיד חייב ללמוד לפחות מקצוע בחירה אחד בהיקף של 2 שעות שבועיות לאחר שעות הלימודים. בין השיעורים ניתן למצוא הגברת יהדות (תלמוד), דרמה, ניווט ספורטיבי, קולנוע, רובוטיקה, אומנות, דיפלומטיה ציבורית, גישור, מחול ולעיתים מקצוע נוסף המשתנה בהתאם לדרישה.

ראו גם
------

* קשת (חינוך)
* בית הספר קשת
* חינוך ממלכתי משלב

קישורים חיצוניים
----------------

* 

* אתר האינטרנט הרשמי של בית הספר קשת
* אתר בית הספר
* אתר קהילת קשת מזכרת בתיה
* אתר מדלן לגבי בית הספר
* עלון "ודברת בם" (עלון פרשת השבוע)
**ג'ייקוב (יעקב) גימפל** (באנגלית: **Jakob Gimpel**;‏ 16 באפריל 1906 - 12 במרץ 1989) היה פסנתרן ומחנך יהודי-פולני.

חייו
----

ג'ייקוב גימפל נולד בלבוב (אז בגליציה הפולנית, חלק מן האימפריה האוסטרו-הונגרית, וכיום באוקראינה). אחיו הצעיר של גימפל, ברוניסלב, היה כנר קונצרטים ידוע-שם, ואחיו הבכור, קארול גימפל, היה פסנתרן ומנצח.

גימפל החל את לימודי הפסנתר אצל אביו, אדולף, והמשיך אותם אצל קורנליה טארנובסקה ואדוארד שטוירמן. תאוריית המוזיקה למד אצל אלבן ברג. הופעתו הראשונה הייתה בווינה ב-1923, עם תזמורת הקונצרטחבאו בניצוח פייר מונטה. הוא ניגן את הקונצ'רטו השני לפסנתר של סרגיי רחמנינוב.

גימפל יצא למסעות קונצרטים עם הכנרים ברוניסלב הוברמן, אריקה מוריני ונתן מילשטיין ועם אחיו, ברוניסלב גימפל. בשנת 1937 עזר להוברמן לייסד את התזמורת הסימפונית הארץ-ישראלית, כיום התזמורת הפילהרמונית הישראלית. בשנת 1938 היגר גימפל לארצות הברית, שם ישב תחילה בניו יורק ובהמשך בלוס אנג'לס.

לאורך הקריירה שלו הופיע גימפל גם בסרטי קולנוע, בהם "אורות הגז" (1944), **Possessed**, "מכתב מאישה אלמונית" (1948) (על פי הנובלה של שטפן צווייג), **Strange Fascination**, "סיפור שלוש אהבות", ו"ואלס מפיסטו". כן הקליט גימפל לשני סרטים מצוירים קלאסיים,  **Rhapsody Rabbit** והסרטון זוכה פרס האקדמיה מסדרת "טום וג'רי", **Johann Mouse**.

גימפל היה אחד מראשוני האמנים האירופאים-אמריקאים שחזרו לאירופה אחרי מלחמת העולם השנייה; הוא ניגן במאות קונצרטים בגרמניה המערבית בשנת 1954. משנת 1971 עד 1986 כיהן גימפל כפרופסור הבית באוניברסיטת נורת'רידג' בקליפורניה. 

ב-9 במאי 1979 נועד גימפל להופיע בלוס אנג'לס ברסיטל משותף עם אחיו, ברוניסלב גימפל. ברוניסלב מת באופן פתאומי ימים ספורים לפני הרסיטל וג'ייקוב ניגן רסיטל סולו לזכר אחיו.

פרסים ואותות הוקרה
------------------

* צלב מסדר הכבוד של הרפובליקה הפדרלית של גרמניה מן המעלה הראשונה
* פרס בן-גוריון ממדינת ישראל, 1975

קישורים חיצוניים
----------------

* ג'ייקוב גימפל, במסד הנתונים הקולנועיים IMDb (באנגלית)
* ג'ייקוב גימפל, באתר MusicBrainz (באנגלית)
* ג'ייקוב גימפל, באתר Discogs (באנגלית)
* ארכיוני מוזיקת גימפל
* מאמר על נגינתו של גימפל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007324598705171
* BnF: cb13826245b (data)
* CiNii: DA14243102
* GND: 116632488
* ISNI: 0000 0001 2276 0025
* LCCN: n95113117
* MusicBrainz: 1ab21cba-9c95-492d-a5c7-5341bc971bed
* SNAC: w6q24hjx
* SUDOC: 148958001
* VIAF: 5687827
* WorldCat: lccn-n95113117

 |
מנזר זדאזני
מנזר **זֶדַּאזְנִי** (בגאורגית: **ზედაზენი**) הוא מנזר אורתודוקסי בגאורגיה, על גדת נהר האראגווי מזרחית למצחתה על הר זדאזני (גאו') שברכס סָאגוּרַאמוֹ (אנ').

היסטוריה
--------

המנזר נוסד במאה השישית על ידי יוֹאֲנֶה זֶדַאזְנֵלִי (גאו') (יוחנן מזדאזני), אחד משלוש עשרה האבות האשורים, על מקדשה של אל הפיריון האיברי זָדֵנִי. יוחנן הגיע ללמצחתה שבגאורגיה בשנת 535 והתיישב על הר זדאזני שהיה מקום פולחן פגני לאל זָדֵנִי או זַדֵּן שנקרא לאחר מכן יוחנן מזדאזנלי (იოანე ზედაზნელი יוֹאֲנֶה זֶדַאזְנֵלִי) (גאו') משם שלח יוחנן תלמידים לחלקים שונים במזרח גאורגי - כארתלי וקאחתי. יוחנן עצמו לא בנה את מבנה המנזר אלא שינה את מקדש אל הפיריון לקפלה. עם מותו בשנת 573 נקבר בקבר שנבנה במיוחד עבורו. לאחר קבורתו החלה בניית המנזר. ברבע השלישי של המאה השלישית, הקתוליקוס של כארתלי קלמנטה בנה בזיליקה בת שלושה חלקים וכלל את קבר יוחנן זדאזנלי בחלק הצפוני של הבזיליקה. לאחר מכן שופר המנזר. בתקופתו של הקתוליקוס גבריאל השני (גאו'), במחצית הראשונה של המאה ה-9, נבנה שער הבזיליקה. המנזר שופר בתקופת הקתוליקוס מיכאל השלישי (גאו') והקתוליקוסים שבאו אחריו.

בשנת 1101 כבש דוד הבנאי, מלך ממלכת גאורגיה, את המנזר והמבצר שנמצאו בנקודה אסטרטגית והגנו על הגישה לממלכת קאחי-הרתי. הוא הכניע את האימפריה הסלג'וקית (אנ') (סלג'וקים) וצבא  קוויריקה הרביעי מלך ממלכת קאחתי-הרתי, שהיה כפוף לסלג'וקים, לאחר שורה של קרבות, והשתלט על המנזר יחד עם קוויריקה שמצא בה מקלט.

משנת 1479 נמצאת במנזר הקריפטה של משפחת זֶדְגֵּנִידְזֶה (גאו')-גּוּרָמִישְׁווִילִי (אנ'). בשנת 1705, הופסקו זמנית חיי הנזירות במנזר לאחר שעבאס שאה הראשון החריב אותה. במאה ה-18 נבנו מגדל פעמונים. באותה מאה, הקתוליקוס דומנטיוס הרביעי (אנ') שיפץ את הכנסייה. בשנת 1889, בתקופתו של בישוף גוריה-סמגרלו, אלכסנדר אוֹכּרוֹפִּירִידזֶה (רו'), חודשו שוב חיי המנזר, הכנסייה כוסתה ב"גג ברזל", נוספה כניסה בקיר המערבי ועוד. 

במהלך התקופה הסובייטית, בשנים 1938 ו-1970/71, בוצעו במנזר עבודות חיזוק וניקיון.

ב-20 במאי (7 במאי על פי הלוח היוליאני) הוא יום חג לזכר יוחנן מזדאזני. החגיגות מתקיימות במקום קבורתו של יוחנן שנמצא במקדש הראשי של המנזר.

קישורים חיצוניים
----------------

ויקישיתוף מדיה וקבצים בנושא **מנזר זדאזני** בוויקישיתוף

הערות שוליים
------------

1. ↑  אחד משלוש עשרה האבות האשורים היה גם דוד מגארג'ה (גאו'), מייסד קומפלקס מנזרי דוד מגארג'ה (אנ')
2. 1 2  **זדני**, **זאדני** או **זאדן** (אנ') - אל הפריון בפנתאון הרשמי של האיברים. הפולחן לאל הפיריון נוסד על ידי פרנאוואז הראשון.
3. ↑  קתוליקוס קלמנטה (კლემენტოსი; קלמנטוסי) היה הקתוליקוס של כארתלי (גאו') בשנות ה-70 של המאה השמינית.
אין לבלבל עם אין לבלבל ערך זה עם הערך "פייר איילנד".

**אי האש** או **וולוגודסקי פיאטק** (רשמית - "המתקן הממלכתי הפדרלי 'מושבת תיקון מספר 5 של מינהל שירות בתי הסוהר הפדרלי במחוז וולוגדה'") הוא אחד ממושבות התיקון המיוחדים לאסירים ברוסיה שנידונו למאסר עולם. מכונה לרוב בכינוי "אלקטרז הרוסי".

המושבה ממוקמת במנזר קיריל-נובואוזרסקי לשעבר על האגם החדש (אי האש) ליד העיירה בלואוזרסק, בנפת בלאוזרסקי במחוז וולוגדה.

היסטוריה
--------

מנזר קיריל-נובואוזרסקי לגברים נוסד בשנת 1517 בתקופת שלטונו של הדוכס הגדול וסילי השלישי ביוזמת הנזיר קיריל הלבן, נזיר של מנזר קורנילבו-קומל.

לאחר מהפכת אוקטובר של 1917, המנזר הפך לכלא עבור "אויבי המהפכה". בשנות השלושים והארבעים הייתה מושבה לאסירים פוליטיים במסגרת מערכת הגולאג. בשנת 1938 התמקם כאן נובויאוזרסקאיה ITK-14, לאחר המלחמה כונה בשם ITK-6, LO-17, אשר בשנות החמישים אורגנה מחדש למחנה מאסר בעל אבטחה מרבית. לאחר מות סטלין בשנת 1953, המושבה הפכה לכלא רגיל לפושעים מסוכנים.

בשנת 1956 הוקם כמתקן ITK-17 לגברים שהורשעו לראשונה בשוד ורצח.

בשנת 1994, לראשונה במחוז וולוגדה וברוסיה, נוצרה מושבת תיקון על בסיס סוג חדש של עונש פלילי - מאסר לכל החיים. בשנת 1997 המנזר הפך לכלא אך ורק לאסירים שריצו מאסר עולם. לאחר הטלת הקפאה על ביצוע עונשי מוות ברוסיה בשנת 1996, משמעותם של עונשים אלה היא מאסר עולם באופן אוטומטי.

הכלא הוא מושבת עונשין, אחת משבע מושבות לאסירים לכל החיים ברוסיה.

על פי צו משרד המשפטים של הפדרציה הרוסית מיום 17 באוגוסט 2012, הוטלה מגבלה של 505 אסירים שיכולים להיכלא במתקן, כולל מדור אבטחה מרבית שמוגבל ל-55 אסירים.

כיום, בכלא יש 192 אסירים.

קישורים חיצוניים
----------------

* חיי הכלא
* אי האש - וידאו
* הכלא באתר שירות בתי הסוהר הפדרלי
* מנזר קיריל-נובויאוזרסקי // russian-church.ru
* בסביבת נובואוזרו
* אי האש: גינוני חיים
* אי המוות. עזאזל עלי אדמות // KP
**אליוטסמיתיה** (שם מדעי: *Elliotsmithia*) הוא סוג של סינאפסיד פליקוזאור, אשר התקיים במשך הפרם של דרום אפריקה. הוא נחשב לסינאפסיד האמיתי העתיק ביותר מיבשת גונדוונה, מתוארך לטווח של לפני 265 עד 259 מיליון שנה מימינו. המאובנים שלו נמצאו ב-1917 בידי ד"ר ואן הופן ברצועת הקארו וידועים ממנו רק 2 ממצאים, הכוללים בעיקר עצמות גולגולת, שרידי לסת תחתונה מוארכת, חוליות צוואר וכמה צלעות. לצידו התגלו עוד מספר סינאפסידים כמו הטאפינוצפלוס. נמצאו עוד מספר דגימות אפשריות שלו ב-2001 ו-2010, אך ייתכן שהם שייכים לסוגים אחרים.

סוג זה נקרא ב-1937 בידי החוקר הסקוטי-דרום אפריקאי רוברט ברום (אנ') להוקרת החוקר האוסטרלי-בריטי גרפטון אליוט סמית (אנ'). בסוג ידוע מין אחד - *Elliotsmithia longiceps*, שפירושו: "ראש ארוך".

סוג זה נחשב לסינאפסיד בסיסי ביותר, מהמשפחה Varanopidae. הוא קרוב בעיקר לסוגים *Varanops*, ‏*Aerosaurus* ו-*Varanodon*. כמותם היה בעל גוף נמוך עם גפיים קצרות, גולגולת צרה דומה מעט לזו של לטאת כוח והיה מותאם לציד טרף קטן.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

הערות שוליים
------------

1. ↑  Dilkes, D.W. and Reisz, R.R. (1996). "First Record of a Basal Synapsid ('Mammal-Like Reptile') in Gondwana". ResearchGate. Retrieved 2019-02-07
2. ↑  Broom, R. (1937-09-01). "A Further Contribution to our Knowledge of the Fossil Reptiles of the Karroo". Proceedings of the Zoological Society of London. B107 (3): 299–318. doi:10.1111/j.1469-7998.1937.tb00011.x. ISSN 1469-7998
**אנדה מצנדורף** (בפולנית: **Anda Metzendorf**), הייתה אתלטית מצטיינת פולנית-יהודיה.

ביוגרפיה
--------

מצנדורף התאמנה בקבוצת מכבי קרקוב, לצידן של ברברה אקרלנד, הלנה גוטליב, יבגניה גלזנר ומרילה פרייוולד. 

במכביה הראשונה שנערכה באפריל 1932 זכתה מצנדורף במדליית כסף בקפיצה לגובה בתוצאה של 1.30 מטר, אחרי סיד קוף מארצות הברית (1.35 מטר) ולפני מרילה פרייוולד. נוסף לכך, היא סיימה במקום רביעי בקפיצה לרוחק בתוצאה של 3.88 מטר. חודשיים לאחר מכן, באליפות פולין באתלטיקה שנערכה בלודז' ביוני אותה שנה היא זכתה בשתי מדליות, כסף וארד. מדליית כסף, בריצת שליחות 4x100 מטר ביחד עם הלנה גוטליב, יבגניה גלזנר ומרילה פרייוולד בתוצאה של 54.0 שניות ומדליות ארד, בריצת שליחות 4x200 מטר ביחד עם הלנה גוטליב, יבגניה גלזנר ומרילה פרייוולד בתוצאה של 1:57.6 דקות.

באליפות פולין באתלטיקה שנערכה בחוז'וב בשנת 1933 זכתה מצנדורף במדליית כסף, בריצת שליחות 4x100 מטר ביחד עם הלנה גוטליב, יבגניה גלזנר ומרילה פרייוולד בתוצאה של 54.1 שניות.

מצנדורף השתתפה במכביה השנייה שנערכה בשנת 1935.

קישורים חיצוניים
----------------

* ל. סלומון היהודים בספורט בקראקוב, באתר הספרייה הווירטואלית של מטח - המרכז לטכנולוגיה חינוכית
* תמונה של הלנה גוטליב עם חברותיה למשלחת פולין במכביה השנייה, 1935, באתר *Archiwum* (בפולנית)

הערות שוליים
------------

1. ↑  מתוצאות ההתחרויות, דואר היום, 1 באפריל 1932
2. ↑  המנצחים במכביה הראשונה והישגיהם, דואר היום, 2 באפריל 1935
3. ↑  אברהם ריבלין, המכביה העבריה הראשונה - עם סיום המכביה, דואר היום, 3 באפריל 1932
4. ↑  כל המנצחים באליפות פולין באתלטיקה 1932 מוויקיפדיה (בפולנית)
5. ↑  כל המנצחים באליפות פולין באתלטיקה 1933 מוויקיפדיה (בפולנית)
**אליוט קנדי** (נולד ב־29 במרץ 1969) הוא פזמונאי ומפיק מוזיקלי בריטי. במרוצת השנים, עבד קנדי עם מספר אמנים מוכרים דוגמת להקת הספייס גירלז, מרי ג'יי בלייג', בריאן אדמס, לולו, פייב, גארי בארלו, דלתא גודרם והוונטד.

ביוגרפיה
--------

קנדי החל לכתוב שירים בגיל 13, יחד עם אחיו. באותו גיל, הקים להקה הפועלת בבית ספרו "Dinnington". לאחר שסיים את תקופת התיכון, הוסמך קנדי לטכנאי קול. לאחר שרכש ציוד הקלטה, החל לעבוד כטכנאי קול עצמאי. הצלחתו הראשונה הייתה הפקת הסינגל "Independence", של הזמרת הבריטית לולו. לאחר הוצאת הסינגל, זכה קנדי לפרסום בתעשיית המוזיקה, ואף החל לעבוד עם אמנים נוספים דוגמת דני מינוג וטייק ד'את.

במרוצת השנים, כתב קנדי מספר שירים לפסקולים של סרטי טלוויזיה דוגמת "אמא חורגת", "יומני הנסיכה 2: אירוסין מלכותיים" ו"לרדת מהפסים". השיר "Never Gonna Break My Faith", שכתב קנדי יחד עם בריאן אדמס לפסקול הסרט "בובי", הועמד לפרס גלובוס הזהב בקטגוריית "השיר המקורי הטוב ביותר".

בשנת 2011, עבד קנדי עם המתחרים של "The X Factor בריטניה". לאחר העונה, כתב קנדי מספר שירים עם האמנים דוגמת ג'נט דבלין, שהגיעה למקום התשיעי וקרייג קולטון, שהגיע למקום השישי. בשנת 2012, קיבל קנדי דוקטורט כבוד מאוניברסיטת שפילד, על תרומותו לעולם המוזיקה.

באפריל 2006, נישא קנדי לבת זוגו נטלי מנדוזה. ב-2010, התגרשו השניים.

בפברואר 2021, הוציא קנדי לאור את אלבום הבכורה שלו, *A Yacht named sue*.

קישורים חיצוניים
----------------

* אליוט קנדי, במסד הנתונים הקולנועיים IMDb (באנגלית)
* אליוט קנדי, באתר AllMusic (באנגלית)
* אליוט קנדי, באתר MusicBrainz (באנגלית)
* אליוט קנדי, באתר Discogs (באנגלית)
* אליוט קנדי, באתר Songkick (באנגלית)
* אליוט קנדי, באתר SecondHandSongs

הערות שוליים
------------

1. ↑  "ELIOT KENNEDY: Producing Sheffield Music". Soundonsound.com. נבדק ב-2014-06-07.
2. ↑  'Janet Devlin teams up with Eliot Kennedy', Music News, 26 May 2012. Retrieved 2012-06-19.
3. ↑  "Hard work and patience key to hon docs' success | Media | Sheffield Hallam University". Shu.ac.uk. נבדק ב-2014-06-07.
4. ↑  Berman, Nat (2018). "Five Things You Didn't Know About Natalie Mendoza". *TVovermind.com*. אורכב מ-המקור ב-12 בינואר 2020. נבדק ב-12 בינואר 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 264e3eb0-0898-4ba8-8fcb-723314c6cc8d

 |
**אליוראמוס** (שם מדעי: *Alioramus*; מילולית: "ענף אחר") הוא סוג דינוזאור ממשפחת הטירנוזאוריים. הוא חי במונגוליה בקרטיקון העליון לפני 70 מיליון שנה. בסוג זה נמצאו שני מינים. המין הראשון התגלה ב-1976 ונמצאו ממנו בעיקר גולגולת שבורה ועוד כמה עצמות והוא נקרא *Alioramus remotus*. המין *Alioramus altai* התגלה ב-2009 עם שלד במצב שלם יותר. שני המינים התגלו במדבר גובי שבמונגוליה ומשניהם נמצאו מאובנים בודדים.

מאפיינים
--------

דינוזאור זה היה קרוב לטרבוזאורוס שחי באותו אזור ולטירנוזאורוס. עם זאת הגולגולת שלו נמוכה יותר והוא היה בעל שיניים רבות יותר, כך שהיה קדום מהם ודומה לטירנוזאורים כמו הדריפטוזאורוס. לכן הוא שויך לשבט משלו במשפחה - Alioramini, לצד הצ'יאנשוזאורוס.

הדגמים שנאספו היו ככל הנראה של צעירים והם הגיעו לאורך 5–6 מטר. אורך הגולגולת שלו הגיע ל-45 סנטימטר.

כשהאליוראמוס חי האקלים במדבר גובי היה גשום בהרבה והיבשות היו קטנות יותר. אזורי הקרקע בתצורות ברון גויוט (Barun Goyot Formation) ותצורות דג'אדוצ'טה (Djadochta Formation), בו התגלה, מראים על פלאוסול של נהרות ומישורי הצפה קדומים בהם חי. לצידו חיו מיני אורניתומימיים, תריזינוזאוריים, טרודוניים, דרומאוזאוריים, מיני פכיצפלוזאורים, אנקילוזאורים, הדרוזאוריים ובעיקר זאורופודים גדולים שככל הנראה שימשו לו לטרף.

בתרבות
------

דינוזאור זה הופיע בסדרה הדינוזאורים! ובמשחק Jurassic Park: Operation Genesis.

קישורים חיצוניים
----------------

ויקישיתוף מדיה וקבצים בנושא **אליוראמוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

שלדו של האליוראמוס בטקסס

| טירנוזאוריים – Tyrannosauridae |
| --- |
| בעלי חיים ← מיתרניים ← בעלי חוליות ← זאורופסידה ← ארכוזאוריה ← דינוזאוריה ← בעלי אגן דמוי לטאה ← תרופודה ← טירנוזאורים ← טירנוזאוריים |
| תת-משפחה Albertosaurinae | אלברטוזאורוס • גורגוזאורוס |  |
| תת-משפחה Tyrannosaurinae | דינמוטרור • דספלטוזאורוס • תנטותריסטס • ליתרונקס • ננוטירנוס • נאנוקזאורוס • רפטורקס • טרבוזאורוס • טראטופונאוס • טירנוזאורוס • זוצ'נגטירנוס

|  |  |
| --- | --- |
| שבט Alioramini | אליוראמוס • צ'יאנשוזאורוס |

 |
| טקסונים מוטלים בספק | אובליסודון • דינודון |
אין לבלבל עם אין לבלבל ערך זה עם הערך "ראפ והיפ הופ ישראלי".

**היפ הופ יהודי** היא סוגה מוזיקלית של היפ הופ המתאפיינת בקשרים סגנוניים או תרבותיים ליהדות ולמסורת המוזיקלית שלה.

מאפיינים
--------

אמני היפ הופ יהודים הגיעו ממגוון רחב של מדינות ותרבויות. אלמנטים של רגאיי, כליזמר ומוזיקת עולם לרוב משולבים לצד טכניקות הראפ וההפקה המוזיקלית המסורתיות, כמו סקראצ'ינג, סימפולים וביטבוקס. ראפרים יהודים רבים הם רב-לשוניים, ומבצעים את שירם באנגלית, יידיש, ארמית, לאדינו ושפות יהודיות אחרות.

היסטוריה
--------

מאז תקופת הזהב המסחרית שלה בשנות השמונים ותחילת שנות התשעים, אמנים, מפיקים ומנהלים מוזיקליים יהודים מילאו תפקיד משמעותי בתעשיית ההיפ הופ. ג'וש נורק מגזין ההייפ הופ הודיוס הצהיר מאוחר יותר כי "לפני אמינם, כמעט כל הראפרים הלבנים היחידים היו יהודים."

בישראל, ראפרים יהודים כמו מוקי, הצל, סאבלימינל, שב"ק ס' ושי 360 עזרו לחלוץ סצנת ההיפ הופ במדינה בסוף שנות ה-90 ותחילת שנות ה-2000. למרות זאת, מעטים מהמעשים הללו הכירו במורשתם היהודית במוזיקה שלהם.

הלייבל היהודי JDub Records, שנוסד בשנת 2002, היה בין הלייבלים הראשונים לקידום אמני ראפ יהודיים במודע, כאשר בסגלו היו סגול 59, ראפר הקליזמר הקנדי סוקאלד, הראפר האתיופי-ישראלי אקום, ולהקת בלקן ביט בוקס.

באמצע שנות ה-2000, אמן הראפ-רגאיי החסידי מתיסיהו חווה הצלחה במיינסטרים; בין אלבומיו זכו בתואר "אלבום זהב", ואילו הסינגל שלו "King Without a Crown" הפך ללהיט במצעד 40 שירי המיינסטרים של בילבורד. בעקבות הצלחתו של מתיסיהו, עלו מספר ראפרים יהודים-חסידים, ביניהם Y-Love, דיסקרייב וניסים בלאק. רבים מהם חזרו בתשובה, ורבים מהם קודמו באמצעות הלייבל Shemspeed של המפיק התימני Diwon, לצד אמנים לא-חסידים כמו קושה דילז ואלקטרו מרוקו.

בין הראפרים היהודים, ישנם כאלו שפרצו אל המיינסטרים הבין-לאומי, ביניהם דרייק, ליל דיקי, דה אלכימיסט, מק מילר ודוג'ה קאט.

ראו גם
------

* מוזיקה יהודית מקורית
* ראפ והיפ הופ ישראלי

הערות שוליים
------------

1. 1 2  Sina A. Nitzsche, Walter Grünzweig, **Hip-Hop in Europe**, LIT Verlag Münster, 2013, מסת"ב 978-3-643-90413-3. (באנגלית)
2. ↑  15 Little Known Facts About Dave Burd, The Man Behind Lil Dicky, TheThings, ‏2020-04-18 (באנגלית)
3. ↑  Rapper Drake's Early Life, Career, Networth and much more!, Morning Picker, ‏2020-04-15 (באנגלית)
4. ↑  Zack O'Malley Greenburg, The Best Jewish Rappers of All Time, Forbes (באנגלית)
**אוקסודרסיים** (שם מדעי: **Oxudercidae**) היא משפחה אפשרית של דגי גרם מסדרת הדקראים מקבוצת דמויי-קברנון. על פי כמה חלוקות הם נחשבים לחלק מהקברנוניים, ולפי חלוקות אחרות הם נפרדים ממנה. במשפחה האפשרית ישנן ארבע תת-משפחות.

דגים אלה חיים בסביבה טרופית וסובטרופית בכל הימים והאוקיינוסים בעומק רדוד. הם חיים בשוניות אלמוגים, לגונות לאורך החוף וחלקם נכנסים למים מליחים, מים מתוקים ואף חיים באדמות של ביצות מנגרובים. היבשתנים מסוגלים לנוע רוב זמנם מחוץ למים, אף על פי שהם נשארים בקרבת הים. עוד כמה מינים מסוגלים להתקיים על אוויר כאשר המים בהם הם מצויים מתייבשים.

אלו דגים קטנים מאוד עם גוף מתפתל, סנפירים קצרים וסנפירי חזה שטוחים ולעיתים גם דמויי גפיים. יש להם ראש גדול ועיניים הנמצאות בקצה הראש. מינים אלה הם אוכלי כל.

מיון
----

במשפחה זו ייתכן שמצויות תת-המשפחות הבאות:

* Amblyopinae - בה 15 סוגים
* Gobionellinae - בה 52 סוגים
* יבשתנים (Oxudercinae) - בה 10 סוגים
* Sicydiinae - בה 8 סוגים

קישורים חיצוניים
----------------

ויקישיתוף מדיה וקבצים בנושא **אוקסודרסיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
 |
**אוקסיאהינה** (שם מדעי: ***Oxyaena***; מילולית: "צבוע מחודד/מתוח") הוא סוג נכחד של יונק טורף ממשפחת האוקסינודונים, אשר חי באמריקה הצפונית של סוף הפלאוקן עד לתחילת האאוקן. הסוג התגלה בעיקר בשכבות אבנים בקולורדו והוא הוגדר ב-1874 בידי חוקר המאובנים אדוארד דרינקר קופ ונכללו בו 6 מינים.

מאפיינים
--------

האוקסיאהינה היה טורף בעל מבנה שהזכיר חתול, והוא הגיע במיניו הגדולים לאורך של 1 מטר ולמשקל של 20 קילוגרם. היו לו לסתות קצרות באורך של 20 ס"מ בקירוב שבתוכם היו שורות של שיניים חדות מגודלות וחזקות שהותאמו לאכילת בשר היפרקרניבורית והזכירו מעט לסתות של צבוע, מהם קיבל הסוג את שמו. עם זאת הוא היה בעל גפיים קצרות מאוד וזנב קצר מפותל, מבנה המתאים למינים שוכני עצים.

ככל הנראה הוא חי כמו חתול קטן, גחן או סמור ונטה לארוב לטרף בהסתייע על המבנה הנמוך והמוארך שלו. הוא התבסס על השמיעה והראייה לציד ופחות על הריח. כמו כן ייתכן שבדומה לנמר הוא נטה לצוד בקרבת עצים עליהם הוא נע ביעילות. עם זאת בניגוד לחתולים הוא נע על כפותיו כמו דוב.

הוא נכחד עם תחילת האאוקן, אז התרחשה הכחדה באמריקה הצפונית, נעלמו הרבה מהיערות והתפתחו מינים מוצלחים יותר שחיו על הקרקע רוב זמנם.

קישורים חיצוניים
----------------

ויקישיתוף מדיה וקבצים בנושא **אוקסיאהינה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

שלד של אוקסיאהינה
מיקום היער הלאומי בבריטניה
**היער הלאומי** הוא פרויקט סביבתי להקמת יער, הנערך במרכז אנגליה. במסגרת הפרויקט ניטעים עצים בתוך שטח של 520 קילומטרים מרובעים במחוזות לסטרשייר, דרבישייר וסטפורדשייר, במטרה ליצור יער לאומי חדש על ידי עירוב של שטחי חורש עתיקים עם נטיעות חדשות. שטח היער משתרע מפאתי לסטר במזרח ועד ברטון שעל נהר טרנט (Burton-upon-Trent) במערב, ומיועד לחבר בין היערות העתיקים נידווד (Needwood) וצ'ארנווד (Charnwood).

מטרת הפרויקט היא להסב כשליש משטח הפרויקט (135 קילומטרים מרובעים) ליער, בין השאר על ידי שכנוע בעלי הקרקעות בו לשנות את ייעודן. מטרה נוספת של הפרויקט היא להגביר את התיירות באזור ולהגדיל את מספר מקומות התעסוקה הקשורים אליו.

הפרויקט החל ב-1990, ועד אוקטובר 2012 ניטעו במסגרתו 8 מיליון עצים, שמקצתם הם כבר עצים בוגרים בני למעלה מעשרים שנה. העצים שניטעו שילשו את שטחי החורש מכלל מתחם הפרויקט מ-6% ל-18%. ‏85% מן העצים הניטעים הם ממינים רחבי עלים שהם מינים ילידים באנגליה. הם כוללים בין השאר אלון אנגלי, מילה, צפצפה, אורן שחור ואורן סקוטי.

בתחומי היער הלאומי נמצאים שני מרכזי מבקרים וכן מספר רב של אתרי תיירות אחרים, לרבות תעלת אשבי (Ashby), טירת אשבי דה לה זוש (Ashby de la Zouch Castle), פארק ביקון היל (Beacon Hill), אגמי קרוקסאל (Croxall), בית מלבורן (Melbourne Hall) ומשתלת הזיכרון הלאומית.

הפרויקט מוצא לפועל על ידי **חברת היער הלאומי**, חברה ללא כוונת רווח שהוקמה ב-1995. היא נתמכת על ידי משרד הסביבה, המזון והכפרים של בריטניה.

קישורים חיצוניים
----------------

ויקישיתוף מדיה וקבצים בנושא **היער הלאומי** בוויקישיתוף
* אתר היער הלאומי
* אתר קונקרס, מרכז המבקרים הראשי של היער

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530752905171
* LCCN: sh2008007832

 |
**אוקלו**
(למפת גבון מוגדלת)ליברווילליברוויל
פורט-גנטילפורט-גנטיל
אוייםאויים
פרנסווילפרנסוויל
טשיבאנגהטשיבאנגה
מואילהמואילה
מאקוקומאקוקו
**גינאה המשוונית**
**קמרון**
**קונגו**
**מפרץ גינאה**אוקלו**אוקלו**(למפת גבון רגילה)ליברווילליברוויל
פורט-גנטילפורט-גנטיל
אוייםאויים
פרנסווילפרנסוויל
טשיבאנגהטשיבאנגה
מואילהמואילה
מאקוקומאקוקו
**גינאה המשוונית**
**קמרון**
**קונגו**
**מפרץ גינאה**אוקלו**אוקלו**
**אוקלו** הוא אזור בסביבות העיר פרנסוויל ברפובליקת גבון שבאפריקה. בשנת 1972 התגלו שם ראיות לקיומם של כורים גרעיניים טבעיים קדומים שתוארכו לתור הפרוטרוזואיקון.

מכרות אורניום
-------------

העדויות לקיומם של כורים גרעיניים קדומים נמצאו במכרות אורניום שהקימו הצרפתים באוקלו לאחר גילוי מרבצי אורניום באזור בשנת 1956. המכרות הופעלו על ידי חברה צרפתית, ומדינת גבון שקמה ב-1960 כמעט שלא זכתה ליהנות מהרווחים. פועלי הכרייה היו תושבים מקומיים. כמות האורניום המקורית במכרות, שאינם פעילים מאז סוף 1997, מוערכת ב-20,000 טון.

כורים גרעיניים טבעיים
---------------------

תרשים סכמטי של השכבות במכרה באוקלו.   
 1) אזור של כורים גרעיניים.   
 2) אבן חול.   
 3) שכבת מחצבי אורניום.   
 4) גרניט
 ערך מורחב – **כור גרעיני טבעי**  

בדיקות הראו שריכוז האיזוטופ הבקיע אורניום-235 במכרות באוקלו נמוך מהרמה העולמית, שהיא בערך 0.72%, והדבר מצביע על הדלדלות בכמות החומר הבקיע. ההבדל נובע, קרוב לוודאי, עקב תהליך ביקוע גרעיני מואץ של אורניום-235 בעקבות הצתה של תגובת שרשרת גרעינית, כלומר פעולה של כור גרעיני טבעי. נראה שמים שמשו בתור חומר מאט שתפקידו להאט את מהירותם של הנייטרונים הנפלטים בתהליך הביקוע ולאפשר את קיומה של תגובת שרשרת יציבה.

משערים שהכורים פעלו בתקופת הפרוטרוזואיקון התחתון. בתקופה זו ריכוזו של אורניום-235 היה גבוה מאשר כיום, משום שזמן מחצית החיים שלו קצר יחסית לאורניום-238, המרכיב העיקרי במרבצי אורניום טבעיים. ככל שריכוז החומר הבקיע גבוה יותר כך דרושה מסה קריטית נמוכה יותר לצורך תחילתה של תגובת השרשרת. הריכוז של אורניום-235 לפני כ-2 מיליארד שנה, בעת פעולת הכורים, עמד על כ-3%. הכורים הטבעיים פסקו לפעול לפני כ-1.5 מיליארד שנה, כאשר ריכוז האיזוטופ הבקיע פחת. כיום, נוהגים להעשיר אורניום על מנת להקטין את המסה הקריטית הדרושה לתחילתה של תגובת שרשרת בכור גרעיני. לצורך שימוש באורניום בכורי מים קלים מספיקה רמת העשרה של כ-5%-3%, כלומר רמת חומר בקיע דומה לזו שהייתה בכור הטבעי באוקלו. בפצצה גרעינית מגיעים גם לרמת העשרה של כ-90%.

ראו גם
------

* העשרת אורניום
* רדיואקטיביות

קישורים חיצוניים
----------------

* הכור הגרעיני הטבעי באוקלו
* אוקלו: כורים גרעיניים טבעיים
דיוקן עצמי של אליזבטה סיראני, 1658, מוצג במוזיאון פושקין, מוסקבה
**אליזבטה סיראני** (באיטלקית: **Elisabetta Sirani**;‏ 8 בינואר 1638 – 28 באוגוסט 1665) הייתה ציירת איטלקייה בסגנון הבארוק.

תולדות חייה
-----------

סיראני נולדה בבולוניה ואביה, ג'ובאני אנדראה סיראני שהיה צייר ותלמידו של גווידו רני, לימד אותה את המקצוע. יחד איתה, למדו גם אחיותיה לצייר אצל אביהן. בגיל 17 הייתה בקיאה באמנות הציור והתחריט, וביצעה למעלה מ-90 יצירות. עד למותה בגיל 27, ביצעה עוד למעלה מ-80 יצירות. בנוסף, היא גם ניהלה את הסטודיו של משפחתה בו נמכרו יצירות שלה ושל אביה. לאחר שאביה חלה בשגדון, הייתה אחראית לפרנס את הוריה, את עצמה ואת אחיה, ועשתה זאת באמצעות האמנות לבדה. היא גם לימדה ציור לתלמידות בסטודיו המשפחתי. נסיבות מותה אינן ברורות וייתכן שהאחריות הגדולה מוטטה אותה, כיוון שתיאור מותה דומה לתיאור של אולקוס. עם זאת, קיימות טענות על הרעלתה. היא נקברה בבזיליקת סן דומניקו שבבולוניה, ליד הצייר גווידו רני.

עבודותיה
--------

על פי ההערכה, מספר יצירותיה עומד על כ-200. נושאי יצירתה היו אישים בנצרות, סצנות מהמיתולוגיה היוונית והרומית ובני משפחות אצולה איטלקיים שהזמינו אצלה פורטרטים.

גלריה
-----

* יהודית וראשו של הולופרנס, מוצג במוזיאון וולטרס, בולטימוריהודית וראשו של הולופרנס, מוצג במוזיאון וולטרס, בולטימור
* יוחנן המטביל הפעוט בגלריה הלאומית של סקוטלנדיוחנן המטביל הפעוט בגלריה הלאומית של סקוטלנד

לקריאה נוספת
------------

אישה בגן מאת רות אלמוג, הוצאת זמורה ביתן, 2012, עמ': 159-173

קישורים חיצוניים
----------------

ויקישיתוף מדיה וקבצים בנושא **אליזבטה סיראני** בוויקישיתוף
* סיראני באתר מוזיאון ברוקלין
* באתר Memo(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007509748205171
* BNE: XX1732582
* BnF: cb145685244 (data)
* GND: 129354732
* ICCU: UBOV499818
* ISNI: 0000 0000 6631 226X
* KulturNav: 493dfd6e-eb29-4379-881a-c56b9c56528c
* LCCN: n97004180
* NGV: 5333
* NKC: xx0195881
* NLP: A33139556
* RKD: 72850
* SUDOC: 083897224
* ULAN: 500015596
* VcBA: 495/30406
* VIAF: 39620197
* WorldCat: lccn-n97004180

 |
**הפארק הלאומי קומואה** (בצרפתית: **Parc national de la Comoé**) הוא פארק לאומי בצפון מזרחה של חוף השנהב כ-600 ק"מ צפונית לעיר אביג'אן. זהו אחד האזורים המוגנים הגדולים ביותר במערב אפריקה. גודלו ומגוון האזורים האקלימיים עליהם הוא מתפרש מצפון לדרום מאפשרים שפע בתי גידול וגיוון ניכר בצורות החיים הנמצאות בו. הפארק מוכרז מאז שנת 1983 כאתר מורשת עולמית.

האתר מוגדר כאתר בסיכון מאז 2003, ביוני 2017 פורסם על ידי איגוד השימור העולמי שהאתר מועמד לצאת מרשימה זאת.

גאוגרפיה ואקלים
---------------

הפארק הלאומי קומואה בחוף השנהב בדרך לגאואי מרכז השמורה על גדות הנחל קומואה
שטחו של הפארק הוא כ-12,000 קמ"ר, וגובהו הממוצע מעל פני הים בין 250 ל-300 מטר. המקום הנמוך ביותר בפארק שוכן בגובה של 120 מטר, ושיא הגובה הוא בהר יֶוֶולֶה (Yévelé) בגובה של 600 מטר. הפארק משתרע במישור סחף קדום של שני נהרות - נהר קומואה ויובליו הזורמים מצפון לדרום, ונהר וולטה במזרח. רוב האדמה באזור אינה פורייה ואינה מתאימה לעיבוד חקלאי. 

האקלים באזור הוא אקלים טרופי לח. ממוצע הגשמים השנתי הוא כ-1,200 מ"מ, והעונה הגשומה נמשכת מיוני עד אוקטובר. העונה היבשה נמשכת כששה חודשים בדרומו של הפארק וכשמונה חודשים בצפונו, אזור חם ויבש יותר. הטמפרטורה הממוצעת היא כ-26°.

צומח וחי
--------

פארק קומואה הוא דוגמה מיוחדת לאזור ובו מגוון בתי גידול שונים, המציגים מעבר מיער ראשוני, סוגי יער שונים, סוואנה וסוואנה מיוערת, וכן ערבה. הגיוון בבתי הגידול מתבטא גם בגיוון במיני בעלי החיים הנראים בפארק, ובהם 11 מיני קופים, 11 סוגי טורפים (בהם אריה, צבוע נקוד, זאב טלוא ונמר), פנגולין ענק, שנבוב, פיל סוואנה אפריקני, ו-21 מינים של מכפילי פרסה, שכוללים חזיר יבלות, חזיר הסבך, היפופוטם, תאו סודאני, ומספר אנטילופות כדוגמת אנטילופת סוס קצרת-קרן, קודו הביצות, קודו מסורטט, קובוס המים, קובוס שחור-רגל, צביון אדום ואוריבי. בין הזוחלים בפארק נמצאים גם שלושה מינים של קרוקודילים, שלושתם בסיכון. על העופות בפארק ניתן למנות עשרה סוגים של אנפות, חסידות, ברווזים, נשר, נץ, ועוד.

נוכחות אנושית
-------------

סביב הפארק חיים מספר שבטים מקומיים, העוסקים בחקלאות ובציד. צפיפות האוכלוסייה בפארק נמוכה יחסית, אך בשנת 2003 החליט ארגון אונסק"ו להוסיף אותו לרשימת האתרים הנתונים בסכנה, בשל המצב הפוליטי ההפכפך בחוף השנהב, אשר הביא לירידה בפיקוח על הפארק, עלייה בציד הבלתי חוקי וברעיית בקר בתוך תחומי השמורה. 

ביערות שוכנים כמה אתרים הנחשבים מקודשים, אך לא כולם ידועים.

קישורים חיצוניים
----------------

ויקישיתוף מדיה וקבצים בנושא **הפארק הלאומי קומואה** בוויקישיתוף
* הפארק באתר אונסקו
* על הפארק באתר של OPIR - המשרד של חוף השנהב לפארקים ושמורות (בצרפתית)
* מחקר על הירידה בחי ובצומח בפארק
* הפארק באתר Encyclopedia of Earth
* הפארק הלאומי קומואה, באתר אנציקלופדיה בריטניקה (באנגלית)

הערות שוליים
------------

1. ↑  IUCN
2. ↑  באתר UNEP מוזכרים 17 מיני טורפים.

| דגל חוף השנהבדגל חוף השנהב סמל אונסק"וסמל אונסק"ו אתרי מורשת עולמית בחוף השנהב |
| --- |
| 

|  |
| --- |
| הר נימבה (בשיתוף עם גינאה) • הפארק הלאומי טאי • הפארק הלאומי קומואה • גראן-בסאם • מסגדים בסגנון סודאני בצפון חוף השנהב |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537521905171
* GND: 4285381-3
* LCCN: sh2007006772
* SUDOC: 174791321
* VIAF: 235611839
* WorldCat (עם VIAF): 235611839

 |
**היער הלאומי סטניסלוס** (באנגלית: **Stanislaus National Forest**) משתרע על פני 3,634.5 קילומטרים רבועים בארבעה מחוזות ברכס סיירה נבדה שבצפון קליפורניה. היער הוקם רשמית ב-22 בפברואר 1897, והוא אחד היערות הלאומיים הוותיקים ביותר בארצות הברית. היער קרוי על שם נהר סטניסלוס.

גאוגרפיה
--------

אזור הטבע הבראשיתי אמיגרנט (Emigrant - מהגר) שוכן בתוך גבולות היער. חלקים מאזור הטבע הבראשיתי קרסון-אייסברג, כולל פסגת ההר דרדנלס קון בגובה 2,903 מטרים, ואזור הטבע הבראשיתי מוקלאמן שוכנים גם כן בגבולות היער. רוב היער נמצא במזרח מחוז טולומן, ליד החלק הצפון-מערבי של הפארק הלאומי יוסמיטי, אך חלקים ממנו משתרעים גם על אדמות המחוזות (לפי שטח יער יורד) בדרום אלפין, צפון מריפוסה, ומזרח קאלאבראס.

היער מכיל 78 אגמים ו-1,305.2 קילומטרים של נהרות ונחלים. יש בו כ-1,770 קילומטרים של שבילים שאינם מיועדים לכלי רכב, ו-4,601 קילומטרים של דרכים, שמתוכם 302.6 קילומטרים מרוצפים. ביער יש 560 קילומטרים רבועים של יער ראשוני, הכולל מינים אחדים של אורן ואשוח.

היער נחשב לאתר תיירות פופולרי בזכות קרבתו לאזור מפרץ סן פרנסיסקו. התצורות הנוף הגעשיות והגרניטיות באזורי הטבע הבראשיתיים נפגמות במקצת על ידי רעיית בקר נרחבת. במים הלבנים של נהר טולומן ונחל צ'רי ניתן לבצע שיט רפטינג וקיאקים. נהרות אחרים הזורמים מהיער הם נהר קלייבי ונהר סטניסלוס, ונהר מרסד לאורך הגבול הדרומי.

ביער יש שני אתרי סקי הפועלים ברישיון מיוחד. משרדי הנהלת היער שוכנים בעיר סונורה שבקליפורניה.

קישורים חיצוניים
----------------

ויקישיתוף מדיה וקבצים בנושא **היער הלאומי סטניסלוס** בוויקישיתוף
* אתר האינטרנט הרשמי של היער הלאומי סטניסלוס
* היער הלאומי סטניסלוס, ברשת החברתית טוויטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565956205171
* LCCN: sh86006126
* VIAF: 156146898
* WorldCat: lccn-n2005034396

 |
נוף מפסגת הר קינבאלו
**הפארק הלאומי קינבאלו** (מלאית **Taman Negara Kinabalu**) הוא פארק לאומי במחוז החוף המערבי בצפונה של מדינת סבה במלזיה. הפארק משתרע על פני שטח של 753.7 קמ"ר בצפון-מזרחו של האי בורנאו ובדרומו ניצב הר קינבאלו הנישא לגובה של 4,085 מטר, והוא ההר הגבוה בדרום-מזרח אסיה. הפארק הוכרז בשנת 1964 ובשנת 2000 הוא נכלל ברשימת אתרי המורשת העולמית של ארגון אונסק"ו. הנהלת הפארק שוכנת בגבולו הדרומי, בגובה של 1,564 מטר ויש בה מוזיאון המציג את עושרו של המקום, מעבדות ועשבייה. בשנת 2004 פקדו את הפארק יותר מ-450,000 מבקרים, כעשירית מהם באו למקום כדי לטפס על הר קינבאלו[דרוש מקור].

גאוגרפיה וגאולוגיה
------------------

הר קינבאלו חולש על הפארק. ההר העשוי גרניט שגילה 15 מיליון שנה, התרומם לפני כמיליון שנה כתוצאה מפעילות טקטונית הנמשכת עד היום בקצב של 5 מ"מ בשנה. אבן החול והצפחה שכיסו את הסלע בעבר התבלו והסלע נחשף. בתקופת הפליסטוקן, לפני כ-100,000 שנים כוסה ההר בקרחון וזה שפשף את סלע הגרניט והשחיז את צוקיו. כיפת הקרח נעלמה לפני כ-10,000 שנים, ומאז עוצב נופו של ההר על ידי רוחות ומשקעים אשר חידדו את שיני הסלע וחצבו בו עמקים עמוקים.

החי והצומח
----------

רפלסיה, צמח גדול-פרח בפארק
בפארק מספר בתי גידול השואבים מהפרש הגבהים הרב שבתחומו, הנע בין 152 ל-4,095 מטר, ומשטחו הנרחב. צמחייה טבעית טרופית במישורים, יער גשם טרופי, כולל יער עננים, על מורדות הגבעות, וחורש סוב-אלפיני באזורים הגבוהים מכסים 93% משטחו של הפארק. תופעה ייחודית של הפארק היא הצמחייה הגדלה על סלעי מאפי והמכסה 16% משטחו. צמחים אלה כוללים מינים רבים הגדלים על מצע זה בלבד. 

בפארק גדל מספר עצום של מיני צמחים וסקולריים המוערך בין 5,000 ל-6,000. בין אלה כ-1,000 מיני סחלביים, יותר מ-600 מיני שרכאים וכן צמחים טורפים הנמנים עם הגדולים בעולם. עוד מתאפיין האזור במינים פאן-טרופיים (מינים המשותפים לאזורים הטרופיים בכל היבשות), מינים מההימלאיה, סין, אוסטרליה וממלזיה. סך הכל יש בפארק ייצוג לכמחצית מהצמחים הגדלים בבורנאו ששטחו הכולל גדול פי אלף מזה של הפארק.

הפאונה במקום כוללת 90 מיני יונקים החיים בגבהים נמוכים ו-22 נוספים האופייניים לאזורים הגבוהים, וכן 326 מיני ציפורים. בנוסף, לשני-שלישים מכל מיני הזוחלים המתקיימים באי יש ייצוג בפארק. נתונים אלה הביאו את ארגון אונסק"ו להכריז על הפארק כאתר מורשת עולמית, שכן: 

> 
> "לאתר מגוון ביוטי ורמת אנדמיות גבוהה. קשת הגבהים הטופוגרפיים ואזורי האקלים, הנעים בין תנאים טרופיים לאלפיניים... גאולוגיה מגוונת ושינויים אקלימיים תכופים, היו לתנאים אידאליים להתפתחות מינים חדשים. בפארק מגוון ביולוגי רב ויש בו ייצוג ליותר ממחצית משפחות בעלי פרחים. רוב היונקים, הציפורים, הדו-חיים וחסרי חוליות בבורנאו (רבים מהם פגיעים או נתונים לסיכון) מיוצגים בפארק".
> 
> 
> 
>

קישורים חיצוניים
----------------

ויקישיתוף מדיה וקבצים בנושא **הפארק הלאומי קינבאלו** בוויקישיתוף
* 

* אתר האינטרנט הרשמי של הפארק הלאומי קינבאלו
* הפארק הלאומי באתר הפארקים של סבה

הערות שוליים
------------

1. ↑  מנימוקי ההכרזה

הר קינבאלו

הר קינבאלו

| Flag of MalaysiaFlag of Malaysia סמל אונסק"וסמל אונסק"ו אתרי מורשת עולמית במלזיה |
| --- |
| 

|  |
| --- |
| הפארק הלאומי קינבאלו • הפארק הלאומי גונונג מולו • הערים ההיסטוריות במצרי מלאקה: מלאקה וג'ורג' טאון • עמק לנגונג |

 |

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4609831-8
* VIAF: 248281452
* WorldCat: viaf-248281452

 |
**אוקיינוסים** הוא אלבום האולפן השלישי של להקת הקאנטרי הישראלית ג'יין בורדו. האלבום יצא לאור ב-1 באוגוסט 2019, על ידי חברת התקליטים תקליטי יהלום.

רקע והפקה
---------

האלבום הופק במלואו על ידי עמרי אמדו. בניגוד לאלבומים הקודמים, רוב שירי האלבום נכתבו והולחנו על ידי סולנית הלהקה דורון טלמון בלבד. אף על פי כן, בחלק מהשירים הצטרפו לכתיבה וההלחנה בסיסט הלהקה מתי גלעד והזמרת-יוצרת דניאלה ספקטור. האלבום מתאפיין בסגנונות הקאנטרי והפולק, בשילוב אלמנטים של פופ ואינדי בחלק ניכר מהשירים.

ביקורות
-------

האלבום זכה לביקורות חיוביות ברובן. מבקר ומסקר המוזיקה יוסי חרסונסקי נתן לאלבום ציון חיובי של שלושה כוכבי זהב וחצי מתוך חמישה סך הכל. מבקר המוזיקה דודי פטימר נתן לאלבום ביקורת חיובית, תוך שאמר כי "האלבום הוורסטילי תפור היטב על מידותיה של הלהקה. וגם אם חלק מהאקספרימנטים שבו מורכבים ולא יורדים בגרון בקלות, הכמיהה להבאת משב רוח מרענן, בלי להמציא את הגלגל מחדש, עובדת ללהקה, שמאלבום לאלבום מוכיחה שהבגרות והבשלות שלה, בטקסטים ובלחנים, הולכות ומתעצמות."

רשימת רצועות
------------


| מה שחשוב |
| --- |
| מס' | שם | משך |
| 1. | פתיחה | 0:11 |
| 2. | תנו לנמנם | 2:43 |
| 3. | רוקדים צמודים | 3:15 |
| 4. | זה עוד לא אבוד | 3:09 |
| 5. | שירים ישנים | 3:32 |
| 6. | אוקיינוסים | 3:39 |
| 7. | עד השקיעה | 3:23 |
| 8. | שיר אהבה | 3:05 |
| 9. | קצת אגם | 2:40 |
| 10. | זוהר הלילה | 3:07 |
| 11. | שומר המגדלור (סיום)  | 2:03 |
| **משך כולל:** | **30:00** |

הערות שוליים
------------

1. ↑  ג'יין בורדו, אוקיינוסים, באתר יוסמיוסיק, ‏2019-09-03
2. ↑  דודי פטימר, ‏לא פוחדים מביקורת פוליטית: ג'יין בורדו באלבום סיקסטיז עדכני, באתר מעריב אונליין, 14 באוגוסט 2019
**"מרכבת היהלום: פרשה אתנוגרפית"** (ברוסית: **Алмазная колесница**) הוא ספר מאת בוריס אקונין, הספר העשירי בסדרת הרפתקאותיו של אראסט פנדורין, הכוללת שני כרכים. אחד מהם מספר את סיפורו באופן כרונולוגי עקבי (האירועים שאחרי "מאהב המוות") בתקופת מלחמת רוסיה–יפן, שהתרחשה בשנים 1904–1905. השני על האירועים שהתרחשו בין הספרים "לווייתן" ו"מות אכילס". הספר מורכב משתי יצירות — הנובלה "לוכד השפיריות" והרומן "בין השורות". בדומה לסיפוריו הקודמים, אקונין מפליג אחורה בזמן, אל הקיסרות הרוסית בימי מלחמת רוסיה־יפן. פנדורין, גיבור הסיפור, מופקד על הגנת המסילה הטרנס־סיבירית, עורק התחבורה היחיד והפגיע של רוסיה אל החזית המדממת שבמזרח הרחוק ובכך גם על הגנת המולדת. 

אקונין תכנן את הסדרה כמחווה לכל סוגי הז'אנר הבלשי, כשכל רומן הוא ז'אנר בלשי חדש. ספר זה מתאר את הייחוד האתני והמאפיינים של היפנים ולכן מכיל את תת-הכותרת "פרשה אתנוגרפית".

תוכן
----

### חלק 1. "לוכד השפיריות"

עלילת הכרך הראשון מתחילה בשנת 1905, בפגישה עם קפטן המטה ריבניקוב. בעיצומה של מלחמת רוסיה–יפן, רשת סוכני ריגול יפניים פועלת בהצלחה רבה ברוסיה, אך בדרך להשגת מטרתם הם נאבקים בבלש המנוסה, אראסט פטרוביץ' פנדורין. הכרך הראשון מסודר בצורת הייקו — כל אחד משלושת הפרקים מחולק למקטעים (שנקראים הברות), מספרם תואם את מספר ההברות בשורות של הייקו ולהם שמות מתאימים.

בנוסף, מן הכרך הראשון, אנו לומדים על גורלן של הדמויות אנדלונג ואפנסיי זיוקין (שהופיעו לראשונה בספר "הכתרה"), הראשון התמנה לקפטן ספינת מלחמה, והשני עזב את שירות הארמון והפך לקצין בצי. שני הגיבורים נהרגו במהלך קרב צושימה.

### חלק 2. "בין השורות"

הכרך השני לוקח אותנו ליפן בשנת 1878. זהו סיפור אהבתו של הדיפלומט הצעיר אראסט פנדורין והיפהפייה המהממת מידורי (הידועה גם בכינוי *או-יומי*, שפירושו "יומי") — אהבה זו שינתה את חייו.

אנו למדים אודות התככים המרכזיים בחייו הפרטיים של פנדורין, כמו גם על או-יומי, שאהבה אותו אהבת אמת ואף התעברה ממנו, בן שהפך מאוחר יותר למרגל יפני - אותו ריבניקוב, מהחלק הראשון של הסיפור.

בחלק זה אראסט פטרוביץ' פוגש את מסאהירו שיבאטה (מאסה) — מי שהיה חבר בכנופיית יאקוזה ועתיד להיות למשרתו הנאמן וחברו הטוב ביותר. אירועי החלק השני מתרחשים בעיר יוקוהמה ומופיעים בו אישים היסטוריים אמיתיים כדוגמת השר אוקובו ולוחמי השינובי האגדיים.

קישורים חיצוניים
----------------

* עשר בסולם פנדורין: "מרכבת היהלום" הוא אחד הספרים הטובים בתולדות הסדרה המצליחה
* בוריס אקונין מוביל אותנו אל החצר האחורית של יפן
* מרכבת היהלום באתר ידיעות ספרים
* מרכבת היהלום באתר ספרי עליית הגג
* הטקסט המלא בשפת המקור
* מרכבת היהלום, באתר OCLC (באנגלית)

הערות שוליים
------------

1. ↑  "מרכבת היהלום" מאת בוריס אקונין - לא תאמינו, אבל זה כבר כאן
2. 1 2  הבריחה ממוסקבה, מתוך ריאיון למגזין 24 שעות של ידיעות אחרונות
3. ↑  המדף הז'אנרי: מרכבת היהלום – בוריס אקונין

| ספרים מאת בוריס אקונין |
| --- |
| ספרי תיבת פנדורין | עזאזל (סרט • סדרת טלוויזיה) • גמביט טורקי (סרט) • לוויתן • מות אכילס • משימות מיוחדות (סרט) • יועץ ממלכתי (סרט) • הכתרה • אהובת המוות • אהוב המוות • מרכבת היהלום • ין ויאנג • מחרוזת הירקן • כל העולם במה • העיר השחורה • כוכב המים • איני נפרד • פשוט מאסה • בור |
| ספרים נוספים | רומן ריגול (סרט) • הרפתקאות המגיסטר • פלאגיה והבולדוג הלבן (סדרת טלוויזיה) • תולדות המדינה הרוסית |
**הפארק הלאומי שעאנבי** (בערבית: **الحديقة الوطنية بالشعانبي**; קרוי גם לפעמים **הפארק הלאומי הר שעאנבי** או **הפארק הלאומי ג'בל שעאנבי**) הוא פארק לאומי במחוז קסרין בתוניסיה. הוא מגן על החי והצומח שמסביב להר שעאנבי, פסגת ההר הגבוהה ביותר (1,544 מטרים מעל פני הים) בתוניסיה.

הפארק הוא חלק ממקשת היער מונט דה טבסה המשתרעת על האזור מקסרין לגבול אלג'יריה. בפארקים אין נהרות או נחלים, אבל הוא אחד המקלטים האחרונים המגנים מפני הכחדת צבי הקיווייה וביתם של עבדקן הרעמה. הפארק הוא גם אתר של צמחים בולטים (אלון גלעין, אורן ירושלים, וסטיפה טנקסימה) ועופות (בין היתר צלוב-מקור, רחם, עיט ניצי ובז נודד).

בשנת 1977 הוגדר הפארק וסביבתו כשמורת ביוספרה של אונסק"ו. האתר הוכרז כפארק לאומי בשנת 1980.

קישורים חיצוניים
----------------

ויקישיתוף מדיה וקבצים בנושא **הפארק הלאומי שעאנבי** בוויקישיתוף

הערות שוליים
------------

1. 1 2  Djebel Chambi Biosphere Reserve Information, UNESCO MAP Biosphere Reserves Directory

| פארקים לאומיים בתוניסיה |
| --- |
| 

|  |
| --- |
| אישקל • אל-פייג'ה • בו-הדמה • בוקרנין • ג'ביל • ג'בל זע'דוד • סידי א-טווי • שעאנבי |

 |